Diari Oficial de la Generalitat Valenciana


Sumari del DOGV 4842, del 15-09-2004 (2004/9189)

ORDRE de 26 de juliol de 2004, de la Conselleria d'Economia, Hisenda i Ocupació, per la qual s'incrementa el crèdit màxim que ha de finançar la primera fase de la modalitat Formació-Ocupació dels programes de Garantia Social que es realitza durant l'últim quadrimestre de 2004.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4842

Data del DOGV
:   15-09-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/9189


Data del document
:   26-07-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ensenyament professional
    * ajuda pública
    * reinserció escolar
    * inserció professional
    * suport econòmic
    * educació especial
    * aprenentatge professional

ORDRE de 26 de juliol de 2004, de la Conselleria d'Economia, Hisenda i Ocupació, per la qual s'incrementa el crèdit màxim que ha de finançar la primera fase de la modalitat Formació-Ocupació dels programes de Garantia Social que es realitza durant l'últim quadrimestre de 2004. [2004/M9189]
  
L'Ordre conjunta de 31 de maig de 2004, de les conselleries de Cultura, Educació i Esport, i d'Economia, Hisenda i Ocupació (DOGV núm. 4.771, de 9 de juny), convocava les subvencions per al desenvolupament dels programes de Garantia Social i publicava la línia pressupostària i els crèdits per a la primera fase de la modalitat Formació-Ocupació.
  
Una vegada constatada l'existència de crèdit disponible en la línia T1602000, cofinançada pel Fons Social Europeu, del capítol IV del subprograma pressupostari 322.52 del pressupost de la Generalitat Valenciana per a l'exercici 2004, esdevé necessari incrementar el crèdit inicialment assignat al programa a fi d'atendre sol·licituds presentades de conformitat amb la normativa aplicable.
  
Vist el que disposa l'article 47.11 del Text Refós de la Llei d'Hisenda Pública de la Generalitat Valenciana, i la Llei 17/2003, de 30 de desembre, de Pressupostos de la Generalitat Valenciana per a l'exercici 2004, i en virtut de les facultats atribuïdes per la Llei 5/1983, de 30 de desembre, del Govern Valencià,
  
Ordene
  
Únic
  
Incrementar la dotació pressupostària assignada en l'Ordre conjunta de 31 de maig de 2004 (DOGV núm. 4.771) per a la primera fase de la modalitat Formació-Ocupació dels programes de Garantia Social, que serà finançada per la Conselleria d'Economia, Hisenda i Ocupació, fins a una quantia màxima de 988.000 euros (nou-cents huitanta-huit mil euros), la qual cosa suposa un increment de 548.000 euros (cinc-cents quaranta-huit mil euros) sobre la dotació anterior, a càrrec de la línia de subvenció T1602000, cofinançada pel Fons Social Europeu, del capítol IV del subprograma pressupostari 322.52, de la Llei 17/2003, de Pressupostos de la Generalitat Valenciana per a l'exercici 2004.
  
Disposicions finals
  
Primera
  
Contra el present acte, que posa fi a la via administrativa, les persones interessades podran interposar-hi recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, de la Jurisdicció Contenciosa Administrativa o, potestativament, recurs de reposició davant d'aquest mateix òrgan en el termini d'un mes, computat en els termes ja dits, tal com disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 26 de juliol de 2004
  
El conseller d'Economia, Hisenda i Ocupació,
  
GERARDO CAMPS DEVESA